Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 658

7. évfolyam 37 óra A tanterv jellemzõi Tantervünk szigorúan a tudományosság elvébõl indul ki. Messzemenõen tekintetbe veszi a tényeket, csak az azokból levonható következtetéseket tartja a történelem-tananyag tárgyának. Nem vállalja fel semmilyen ideológiai-politikai nézet koncepcióját, szemléletmódját. Ugyanakkor feladatának tartja, hogy a tanulók ismerjék meg az ezeréves államisággal rendelkezõ Magyarország és a hozzá kapcsolódó egyetemes világ valóságos történetét. Ez a korszerû tudományosság, az újabb kutatások, a magyar és az egyetemes történelem arányainak átértékelésével történik. A világ- és a magyar történelmet szinkronban tárgyaljuk. Csak így tehetünk kísérletet ar-ra, hogy bemutassuk: a magyar történelem része és meghatározója az egyetemes történelemnek. Nemzetünk történelme az adott órakereten belül nagyobb hangsúlyt kell hogy kapjon, mint amennyit kapott a korábbi évtizedek tanterveiben. A politikatörténet mellett egyre nagyobb figyelmet fordítunk a gazdaság, a kultúra, a tudomány és az életmód-történeti folyamatok bemutatására. A Nemzeti alaptanterv figyelembe veszi a korosztályi sajátosságokat is. Ennek érdekében az 5–6. osztályosok, azaz a 10–12 éves korosztály, akikre a konkrét gondolkodás jellemzõ, történeteken keresztül ismerkednek meg a múlt nagy vonulataival. A 7–8. osztályosok, azaz a 13–14 éves korosztály számára a múlt történetét már összetettebben mutathatjuk be. Az elvont gondolkodásra is képes tanulókat a történetek megismerése mellett a történelmi összefüggések felismerésére is meg kell tanítanunk. Bármennyire is eluralkodik azonban az a nézet, miszerint az általános iskolai évek csupán arra valók, hogy elõkészítsék a tanulót a középiskolára, ez nem fogadható el. Konkrét ismeretek, konkrét tudás nélkül a tanulás semmilyen fokon nem lehet eredményes. A Nemzeti alaptanterv eredményes megvalósításához nem szükségesek különleges feltételek. Kell viszont a tantárgy fontosságát hangsúlyozó központi szándék és a megfogalmazott pedagógiai programot következetesen végrehajtó akarat. Ez utóbbi, ami az összes feltétel közül a legfontosabb, a gyerekekkel közvetlenül foglalkozó pedagógus feladata. Elõzmény Az ember és társadalom eredményes tanulásához elengedhetetlen az 1–4. osztályokban elsajátított biztos olvasástudás. Ezzel párhuzamosan az alsó tagozatban a gyerekek megismerkednek a magyar történelem nevezetes eseményeivel és híres történelmi személyiségeivel. Ehhez nyújtanak kiváló segítséget a Hétszínvarázs, a Hétszínvirág és a Hétszínvilág címû olvasókönyvek, különösen a „Történetek az emberiség és hazánk múltjáról”, a „Haza csak egy van” és „A haza minden elõtt” témakörök. A fentieken túl szükséges némi topográfiai készség elsajátítása, valamint az idõ és a tér fogalmának elemi ismerete. Tartalom A kerettanterv az emberré válás, illetve az õskor nagy ívû korától az ókoron, a középkoron, az újkoron át napjainkig húzódó történelmet dolgozza fel. Kiemelt szerepet kap a magyarság ezeregyszáz éves története, amely az 5. osztályos anyag utolsó fejezetében a honfoglalással kezdõdik. A 8. osztályos anyag pedig az ezredforduló Magyarországának történetével ér véget. Értékelés A tanulók tudásának, készségeinek értékelése több szinten folyhat. A legfontosabb a tanár–tanuló személyes kapcsolatán nyugvó szóbeli számonkérés. Tekintettel arra, hogy a gyerekek egy része írásban könnyebben és biztosabban tud számot adni felkészültségérõl, lehetõvé kell tenni az értékelésnek ezt a módját is. Az idõ szorítása, azaz az egy tanulóra fordítható szóbeli értékelés rövidsége szinte megköveteli az írásban történõ tájékoztatást a tanár részérõl. Ennek ellenére törekedjünk arra, hogy a tanulók érdemjegyeinek legalább a fele szóbeli megnyilatkozásból származzék. A feladatokat készítheti a szaktanár, de minden évfolyam minden témaköréhez elegendõ feladat található a megoldásokkal együtt a munkafüzetben. A témazáró feladatok pedig az egyes anyagrészek elsajátításának mélységérõl számoltatják be a tanulót. A feladatokban hangsúlyt kaptak az évszámok, a topográfiai ismeretek, a legfontosabb események, a történelmi személyiségek ismerete mellett a gondolkodtató, a 6 gyerekek aktivitását megmozgató módszerek is. A munkafüzet egészén végigvonul a játékosság, a feladatok sokfélesége, s ezáltal növelhetõ a könnyen tanulható és bevéshetõ ismeretek száma. Az önálló tanulás bármelyik formája elõnyben részesítendõ. Célok és feladatok A történelem és az állampolgári ismeretek fogalmát a szaktanár nevelõmunkája során kettõs feladatként alkalmazza. A történelem nem más, mint a társadalom kollektív memóriája, az ember azonosságtudatának egyik alapja. Az ember, esetünkben a 10–14 éves gyerek elõször szûkebb, majd tágabb környezetét ismeri meg, saját tapasztalatai és a felnõttek elmondása alapján. Számára ez a történelem elsõ építõköve. A tágabb környezet, nemzeti értékeink sora, a térben való mozgás révén tárul ki elõtte, amely végül elvezetheti a nemzeti identitás felismeréséig. Az idõben történõ utazás a tanulóban folyamatosan alakítja ki a történelem tanulásának fontosságát, amelyben döntõ szerepe van a tanárnak. Szûkebb környezetének megismerése után a nemzet történetével, majd az európai, végül a világtörténelem csomópontjaival ismerkedhet meg a tanuló. Az állampolgári ismeretek a nemzetek, népek egymás kölcsönös megismerésére, megértésére, a magyar népnek az európai, valamint a világ népeinek körében elfoglalt helyére tanítja meg a gyerekeket. Alapot ad a demokratikus közéletben való tudatos részvételhez, a mindennapi gyakorlati életben való eligazodáshoz. A történelem tantárgy feladata annak a szemléletnek a fejlesztése, amely rámutat, hogy a történelem nem más, mint az emberi mûveltség évszázadok, évezredek alatt egymásra épülõ folyamata. Célunk, hogy megértessük a tanulókkal ezt a folyamatosságot, változatos egymásra épülést. E folyamatban a jelen sem kivétel, csak más, mert megéljük. Nem mindegy, hogy mindez csupán passzív befogadással vagy aktív alkotó tevékenységgel töltõdik-e ki. A jelen ellentmondásos folyamataiban való eligazodáshoz a legtöbb segítséget a múlt ismerete adhatja. Különösen vonatkozik ez a magyar történelem összefüggéseinek mélyebb megismerésére, megértésére. A 10–14 éves korosztály, gyakorlatilag az általános iskolások történelemtanításának a történettanításon kell alapulnia. A 10–12 éveseket a konkrét gondolkodás jellemzi. Az 5–6. évfolyamosok élményszerû történetek, egyszerû folyamatok révén ismerik meg legjobban a történelmi tényeket, fogalmakat. A múlt színes, sodró valósága szerencsésen érzékeltethetõ az õsember világán, az ókori birodalmak mesés történetein, a középkori lovagok színes életén keresztül. A történetek, ellentétben az alsó tagozatos olvasmányokkal, rendszerbe foglalt történelmi folyamatokat ábrázolnak. A kiemelt csomópontok olyan logikai rendszert alkotnak, amelyek megalapozzák a történelemtanítást. A 13–14 évesek, gyakorlatilag a 7–8. évfolyamosok történelemtanítása a múlt valóságát már összetettebben, az általánosítás magasabb szintjén dolgozza fel. A történetek ezúttal sem maradnak el, de a történelmet már nemcsak a jellemzõ életképek bemutatásával, hanem a tudományosság elvét is szem elõtt tartva, a kiemelkedõ eseményeket történelmi valóságában tanítjuk. A képszerû megjelenítés mellett egyre több elvont fogalmat közlünk, melyre a 19–20. század bonyolult társadalmi változásai következtében elengedhetetlenül szükség van. De nemcsak a bonyolultabbá váló korszak miatt, hanem a középiskolára történõ felkészítés érdekében is szükséges az elvont gondolkodás fejlesztése. Mindezek együttes alkalmazása lehetõvé teszi, hogy a tanulók a történelem megismerésének, elemzésének alapvetõ módszereit elsajátítsák. A történelem tantárgy tanulásának legfontosabb eredménye, hogy a tanulókat megtanítjuk a jelenismeretre. Az alapvetõ állampolgári ismeretekre támaszkodva megteremthetõ a feltétele annak, hogy a fiatal állampolgárok el tudjanak igazodni a jelen egyre bonyolultabbá váló közéletében. Legyenek tisztában jogaikkal, de kötelességeikkel is, amely a demokratikus állam mûködésének alaptétele. A magyar történelemoktatás kiemelt céljaként azt határozzuk meg, hogy a globalizálódó világban ne váljanak a gyerekeink egy nagy gépezet egyszerû csavarjaivá. Ne legyenek manipulálhatók olyan érdekek mentén, amelyek nemzeti érdekeink „fölé” emelkednek. Ennek a nemes célnak a megvalósításában az összes tantárgy közül a történelem felel meg a leginkább. Éves óraszám (A tanév óratervének elkészítésekor figyelembe vettük az 5–6. évfolyam 832,5 tanóra 4–8%-át, illetve a 7–8. évfolyam 925 tanóra 10–15%-át)

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes